paragraph_text: Godine 2008. i 2009. nastupao je na izlučnim natjecanjima za Pjesmu Eurovizije u Rusiji s pjesmama "New Russian Kalinka" i "Angelom Biht", no pobjednici su bili Dima Bilan i Anastazija Prihodko. Ipak, 5. ožujka 2011. izabran je za ruskog predstavnika na Eurosongu 2011. u Düsseldorfu. Pjesma je u prvoj polufinalnoj večeri 10. svibnja zauzela 9. mjesto, a u završnici 14. svibnja 16. mjesto. Pjesmu "Get You" napisao je uspješni marokansko-švedski producent RedOne.